CELEX: 62011TA0384
Language: et
Date: 2014-11-25 00:00:00
Title: Kohtuasi T-384/11: Üldkohtu 25. novembri 2014. aasta otsus – Safa Nicu Sepahan versus nõukogu (Ühine välis- ja julgeolekupoliitika – Iraani vastu suunatud piiravad meetmed tuumarelvade leviku tõkestamiseks – Rahaliste vahendite külmutamine – Hindamisviga – Õigus tõhusale kohtulikule kaitsele – Kahju hüvitamise ja intresside nõue)

19.1.2015   
            
            
               ET
            
            
               Euroopa Liidu Teataja
            
            
               C 16/30
            
         
      Üldkohtu 25. novembri 2014. aasta otsus – Safa Nicu Sepahan versus nõukogu
      (Kohtuasi T-384/11) (1)
      
      (Ühine välis- ja julgeolekupoliitika - Iraani vastu suunatud piiravad meetmed tuumarelvade leviku tõkestamiseks - Rahaliste vahendite külmutamine - Hindamisviga - Õigus tõhusale kohtulikule kaitsele - Kahju hüvitamise ja intresside nõue)
      (2015/C 016/48)
      Kohtumenetluse keel: inglise
      
         Pooled
      
      
         Hageja: Safa Nicu Sepahan Co. (Eșfahān, Iraan) (esindaja: advokaat A. Bahrami)
      
         Kostja: Euroopa Liidu Nõukogu (esindajad: A. Vitro ja R. Liudvinaviciute-Cordeiro, hiljem R. Liudvinaviciute-Cordeiro ja I. Gurov)
      
         Ese
      
      Esiteks nõue tühistada osaliselt nõukogu 23. mai 2011. aasta rakendusmäärus (EL) nr 503/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid (ELT L 136, lk 26), ning nõukogu 23. märtsi 2012. aasta määrus (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010 (ELT L 88, lk 1), ning teiseks kahju hüvitamise ja intresside nõue.
      
         Resolutsioon
      
      
                  1.
               
               
                  Tühistada äriühingut Safa Nicu Sepahan Co. puudutavas osas:
                  
                              —
                           
                           
                              nõukogu 23. mai 2011. aasta rakendusmääruse (EL) nr 503/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid, I lisa I osa B jaotise punkt 19;
                           
                        
                              —
                           
                           
                              nõukogu 23. märtsi 2012. aasta määruse (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010, IX lisa I osa B jaotise punkt 61.
                           
                        
            
                  2.
               
               
                  Mõista Euroopa Liidu Nõukogult aktsiaseltsi Safa Nicu Sepahan kasuks välja hüvitis 50 000 eurot viimase poolt kantud mittevaralise ja varalise kahju hüvitamiseks.
               
            
                  3.
               
               
                  Mõista lisaks aktsiaseltsi Safa Nicu Sepahan kasuks välja mõistetavale hüvitisele alates käesoleva kohtuotsuse kuulutamisest kuni nimetatud hüvitise täieliku tasumiseni välja viivitusintress Euroopa Keskpanga poolt peamiste refinantseerimistoimingute jaoks kehtestatud intressimäära alusel, millele on lisatud 2 protsendipunkti.
               
            
                  4.
               
               
                  Jätta hagi ülejäänud osas rahuldamata.
               
            
                  5.
               
               
                  Jätta nõukogu kohtukulud põhimenetluses ja ajutiste meetmete kohaldamise menetluses tema enda kanda ja mõista temalt välja pool aktsiaseltsi Safa Nicu Sepahan kohtukuludest samades menetlustes. Jätta pool aktsiaseltsi Safa Nicu Sepahan kohtukuludest põhimenetluses ja ajutiste meetmete kohaldamise menetluses tema enda kanda.
               
            
         (1)  ELT C 282, 24.9.2011.